Eile sai lõpu kaheksa aastat väldanud maadevahetuse kohtuasi, mil riigikohus jättis ringkonnakohtu süüdimõistvad otsused jõusse. Järvevana aktsia on sellele täna reageerinud juba 4,62% tõusuga.
Täna, vähem kui tunniga on omanikku vahetanud 25 200 Järvevana aktsiat kogusummas 19 047 eurot. Kokku on aktsiaga Tallinna börsil tehtud 13 tehingut.
Järvevana ja Merko Ehituse suuromanik on maadevahetuse protsessis süüdimõistetud Toomas Annus, kes tegutses aktsiaseltside Merko Ehitus (tänaseks Merko Ehitusest eraldatud Järvevana) ja E.L.L. Kinnisvara huvides. Eile jõustunud otsusega määras kohus Toomas Annusele kahe aasta ja kuue kuu pikkuse tingimisi vangistuse kolmeaastase katseajaga.
Alktkäemaksu andmise eest said AS Järvevana 798 000 euro suuruse rahalise karistuse ning AS E.L.L. Kinnisvara 127 823 euro suuruse rahalise karistuse.
Merko Ehituse aktsiatega täna ühtki tehingut veel tehtud pole.